Juergen Klinsmann je novi trener američke nogometne reprezentacije
Bivša zvijezda njemačkog i svjetskog nogometa počinje s radom odmah, a ugovor mu traje do završetka Svjetskog prvenstva u Brazilu 2014.
Juergen Klinsmann najpoznatiji je po nastupu na Svjetskom prvenstvu 1990. kada je tadašnja Savezna Republika Njemačka osvojila naslov prvaka. U nastupima za reprezentaciju Njemačke Juergen Klinsmann je postigao 47 golova, a na Svjetskom prvenstvu 2006. bio je i njezin trener – tada je Njemačka osvojila treće mjesto. Bivša zvijezda njemačkog nogometa, Juergen Klinsmann, imenovan je trenerom muške nogometne reprezentacije Sjedinjenih Država. Američka nogometna federacija objavila je da će 47-godišnji Klinsmann početi s radom odmah, a ugovor mu završava nakon Svjetskog prvenstva u Brazilu 2014. godine. Pod trenerskom palicom Juergena Klinsmanna, američka nogometna reprezentacija prvi put će nastupiti 10. kolovoza u Philadelphiji, u prijateljskoj utakmici protiv Meksika. Juergen Klinsmann najpoznatiji je po nastupu na Svjetskom prvenstvu 1990. kada je tadašnja Savezna Republika Njemačka osvojila naslov prvaka. U nastupima za reprezentaciju Njemačke Juergen Klinsmann je postigao 47 golova, a na Svjetskom prvenstvu 2006. bio je i njezin trener – tada je Njemačka osvojila treće mjesto. Američka nogometna federacija razmišljala je o Klinsmannu kao treneru i 2006. i 2010., no oba puta konačni odabir bio je Bob Bradley. Nakon što je Bradleyu jučer bilo otkazano povjerenje, posao je bio odmah ponuđen Klinsmannu. Direktor američke nogometne federacije Sunil Gulati rekao je za Juergena Klinsmanna da je 'bio izuzetno uspješan igrač kao što je danas trener'. Klinsmann je pak rekao da ga veseli izazov vođenja američke reprezentacije, pogotovo nastup na kvalifikacijama za sljedeće svjetsko prvenstvo.